stanford-oval/wikipedia huggingface dataset:
Bitter Sweet Symphony
היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 15 |  |
|  אוסטרליה | מצעד הסינגלים האוסטרלי | 11 |  |
|  איטליה | מצעד הסינגלים האיטלקי | 2 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 12 |  |
|  הולנד | מצעד 40 הסינגלים ההולנדיים | 14 |  |
|  הממלכה המאוחדת | מצעד הסינגלים הבריטי | 2 |  |
|  נורווגיה | VG-lista | 9 |  |
|  ניו זילנד | המצעד הניו זילנדי הרשמי | 15 |  |
|  פינלנד | המצעדים הפיניים הרשמיים | 6 |  |
|  צרפת | SNEP | 16 |  |
|  קנדה | קנדה הוט 100 | 5 |  |
|  שוודיה | סוורייטופליסטן | 10 |  |
|  שווייץ | המצעד השווייצרי | 15 |  |
נתוני מכירות

| מקום | תארים | מכירות | מקור |
| --- | --- | --- | --- |
| אוסטרליה (ARIA) | זהב | 35,000 |  |
| צרפת (SNEP) | זהב | 250,000 |  |
| גרמניה (BVMI) | זהב | 250,000 |  |
| איטליה (FIMI) | פלטינה | 50,000 |  |
| הממלכה המאוחדת הממלכה המאוחדת (BPI) | פלטינה 4× | 2,400,000 |  |
| ארצות הברית (RIAA) | זהב | 500,000 |  |
הערות שוליים

↑  Rock On The Net: 1998 MTV Video Music Awards
↑  Queen – Somebody To Love, BPI, ‏28 ביוני 2024
| --- | --- |
בקרת זהויות :  MusicBrainz release group: 8912c382-99cd-3175-a259-2382d7b9e261  MusicBrainz work: b148c2ee-9575-3ef4-9b32-36cb7f59c2e9
Changhe A6

| --- | --- |

 מאפיינים כלליים
 יצרן:  Changhe 
 אורך:  4450
 רוחב:  1860
 גובה:  1485
 בסיס גלגלים:  2,672 מ"מ 
 
Changhe A6 היא מכונית קומפקטית, המיוצרת על ידי BAIC Group באמצעות חברת הבת Changhe  החל משנת 2017.
סקירה כללית

Changhe חולקת את אותה פלטפורמה עם הדור השני של Senova D50 (אנ'), וגם המנוע הוא מנוע של 1.5 ליטר שמקורו במיצובישי, המפיק 116 כ"ס ומומנט של 142 ננומטר המשמש את סנובה D50.  מחירי ה- Changhe A6 נעים בין 69,800 ל־99,800 יואן.
הערות שוליים

↑  "This Is The New Changhe A6 Compact Sedan For China".
↑  "北汽昌河-北汽昌河A6 全部".
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
Bittersweet World

Bittersweet World (עברית: עולם מר-מתוק) הוא אלבום האולפן השלישי של זמרת הפופ/רוק האמריקאית, אשלי סימפסון.
רקע

בנובמבר 2006, לאחר שהשלימה את סדרת ההופעות של המחזמר שיקגו בו שיחקה, הודיעה כי תתחיל לעבוד בקרוב על אלבום אולפן, שלישי במספר. בדצמבר אותה שנה, הודיעה חברת התקליטים גפן רקורדס כי הם עובדים על האלבום הבא של סימפסון.
בתחילת 2007 הודיעה מנהלה האישי שאשלי עובדת על כתיבת השירים, בין השאר עם המוזיקאי והמפיק המוזיקלי צ'אד הוגו, ובנוסף התחילה לעבוד על הפקת האלבום עם המוזיקאי והמפיק המוזיקלי טימבלנד. בהמשך אמרה סימפסון כי לאלבום יהיה צליל בוגר יותר ורוקיסטי יותר  וסיפרה על חששה לאכזב את מעריצה, הממתינים לאלבום נוסף מאז אלבומה הקודם, בשנת 2005.
מועד היציאה המקורי של האלבום היה בנובמבר 2007, אך הוא נדחה לינואר 2008 ומאוחר יותר לתחילת מרץ. לאחר מכן נקבע כי ישוחרר ב-22 באפריל 2008, כפי שאכן קרה בסוף.
סינגלים > Outta My Head (Ay Ya Ya)‎

בתחילת 2008 יצא לאור השיר Outta My Head (Ay Ya Ya)‎ כסינגל הראשון מהאלבום. השיר זכה לביקורות חיוביות באופן כללי מהמבקרים והתקבל בידי המעריצים היטב.
בכורת הקליפ הייתה ב-19 בדצמבר באותה שנה.  סימפסון ציינה שהקליפ מושפע מאוד מסלבדור דאלי ויכיל התייחסויות לאישים ויצירות ידועים. לדוגמה, הפסיכולוג של סימפסון דומה מאוד לזיגמונד פרויד. עוד התייחסות בקליפ: קובייה הונגרית ענקית, שעונים נוזלים (כמחווה ליצירתו המפורסמת ביותר של דאלי, התמדתו של זיכרון) ומגוון התייחסויות למסעות גוליבר. הקליפ זכה להצלחה רבה באינטרנט וצבר מיליוני צפיות בחודשים הראשונים, נתון שנחשב להצלחה באותה תקופה. כיום יש לקליפ קרוב ל-10 מיליון צפיות בקליפ הרשמי באתר יוטיוב
למרות הצלחתו באינטרנט והביקורות הטובות, הסינגל לא הצליח לכבוש את פסגות מצעדי המוזיקה, וכך לא זכה לחשיפה הרצויה, שאמורה לקדם מאוד את האלבום.
סינגלים > Little Miss Obsessive

Little Miss Obsessive שוחרר בארצות הברית ב-11 במרץ 2008. השיר, דואט של סימפסון עם סולן להקת פליין וייט טיז, כלל אלמנטים רוקייסטים יותר ממרבית השירים באלבום. השיר נכשל לחלוטין במצעדים, ונכנס רק למקום 96 במצעד הסינגלים האמריקאי, ולמקום 72 במצעד הסינגלים הקנדי.
למרות דיווחים על תכנון לצלם קליפ לשיר, לא הופץ אחד כזה, וככל הידוע גם לא צולם בסופו של דבר, ככל הנראה בגלל הכישלון שנחל השיר.
ביקורות ומכירות

האלבום נכנס למקום ה-4 במצעד מכירות האלבומים בארצות הברית עם מכירות של 47,000 עותקים בשבוע הראשון. הייתה זאת ירידה קשה מנתוני המכירות של אלבומה הראשון והשני, שמכרו 398,000 עותקים ו-220,000 עותקים (בהתאמה). בנוסף, היה זה אלבומה הראשון שלא הגיע למקום הראשון בדירוג מכירות האלבומים בארצות הברית.
רשימת רצועות

| Bittersweet World> מס' | Bittersweet World> שם | Bittersweet World> כותב(ים) | Bittersweet World> משך | Bittersweet World>  | Bittersweet World>  | Bittersweet World>  | Bittersweet World>  | Bittersweet World>  | Bittersweet World>  |
| --- | --- | --- | --- | --- | --- | --- | --- | --- | --- |
| 1. | [Outta My Head [Ay Ya Ya  |   | 3:37 |  |  |  |  |  |  |
| 2. | Boys  |   | 3:32 |  |  |  |  |  |  |
| 3. | Rule Breaker  |   | 3:20 |  |  |  |  |  |  |
| 4. | No Time for Tears  |   | 3:37 |  |  |  |  |  |  |
| 5. | Little Miss Obsessive  |   | 3:42 |  |  |  |  |  |  |
| 6. | Ragdoll  |   | 3:34 |  |  |  |  |  |  |
| 7. | Bittersweet World  |   | 4:10 |  |  |  |  |  |  |
| 8. | What I've Become  |   | 3:51 |  |  |  |  |  |  |
| 9. | Hot Stuff  |   | 3:14 |  |  |  |  |  |  |
| 10. | Murder  |   | 4:02 |  |  |  |  |  |  |
| 11. | Never Dream Alone  |   | 3:19 |  |  |  |  |  |  |
| משך כולל: | משך כולל: | משך כולל: | 39:58 |  |  |  |  |  |  |
תאריכי יציאה

| מדינה | תאריך |
| --- | --- |
אוסטרליה: 19 באפריל 2008
ארצות הברית: 22 באפריל 2008
בריטניה: 19 במאי 2008
Niet Molotoff

Niet Molotoff (ידוע גם בשם Njet Molotoff) הוא שיר תעמולה פיני שהולחן במלחמת העולם השנייה כדי להגחיך את הפולשים הסובייטים. השיר הולחן על ידי מאטי יורבה ונכתב על ידי טאטו פקרינן. יורבה הקליט את השיר לראשונה בשנת 1942 עם להקת Kristalli-Tanssiorkester בניצוחו של ז'ורז' דה גודזיסקי ובליוויו התזמורתי של רוברט פון אסן.
השיר צוחק על ויאצ'סלב מולוטוב, שר החוץ הסובייטי שחתם על הסכם ריבנטרופ-מולוטוב ומשווה אותו לניקולאי בובריקוב, פקיד צאר שנרצח על ניסיונותיו להנהיג מדיניות רוסיפיקציה בפינלנד. השיר משמיץ את מולוטוב על כך ש"שיקר יותר מבובריקוב עצמו" בתגובה להצדקות של מולוטוב לפלישה, בעוד שאר השיר לועג לציפיות הסובייטיות לכיבוש וליוסיף סטלין "ושרלטנים אחרים".
השיר הוקלט מחדש על ידי להקת Solistiyhtye Suomi בתור Njet Molotoff בשנת 1989.
השיר זכה לפופולריות מחודשת במהלך הפלישה הרוסית לאוקראינה בשל הדמיון במצב שתי המדינות. גם פינלנד וגם אוקראינה למרות נחיתותן המספרית והצבאית הצליחו להדוף את הכוחות הרוסיים/סובייטים ולהגן על שטחן. נכתבה גרסת כיסוי באוקראינית עם התאמה למצב האוקראיני בשם "Njet Vladimir" על שם ולדימיר פוטין.
מילות השיר

| תרגום לעברית |  | המקור בפינית |
| --- | --- | --- |
| 1  אל פינלנד, אל פינלנד,  לשם ראשם של האיוואנים שוב פונה,  כשמולוטוב מבטיח: "כן,  הכל יהיה בסדר"  לא מולוטוב, לא מולוטוב,  אתה משקר אף יותר מבובריקוב בכבודו ובעצמו.    2  אל פינלנד, אל פינלנד,  קו מנרהיים היווה מכשול מאתגר  כשתותחי-הארטילריה החלו לירות מקָרֶלְיָה  איוואנים רבים חדלו לקשקש בזנבותיהם  לא מולוטוב, לא מולוטוב,  אתה משקר אף יותר מבובריקוב בכבודו ובעצמו.    3  אל פינלנד, אל פינלנד,  הצבא הסובייטי הבלתי-מנוצח והבנוי ללא-חת מפחד מפניה  ומולוטוב אמר: "ובכן ראו זאת,  הצ'וחנה (אנ') באים אל צווארנו"  לא מולוטוב, לא מולוטוב,  אתה משקר אף יותר מבובריקוב בכבודו ובעצמו.    4  מעבר לאוּרַל, מעבר לאוּרַל,  שם מתחבא ביתו של מולוטוב,  ובו מבקרים אנשים כמו סטלין, או הבוגדים האחרים  כמו הפּוֹלִיטְרוּקים, הקומיסרים או סתם בוגדים פטרוזבודסקים   לא מולוטוב, לא מולוטוב,  אתה משקר אף יותר מבובריקוב בכבודו ובעצמו. |  | 1  Finlandia, Finlandia,  sinne taas matkalla oli Iivana.  Kun Molotoffi lupas' juu kaikki harošii,  huomenna jo Helsingissä syödään marožii.  Njet Molotoff, njet Molotoff,  valehtelit enemmän kuin itse Bobrikoff.    2  Finlandia, Finlandia,  Mannerheimin linja oli vastus ankara.  Kun Karjalasta alkoi hirmu tulitus,  loppui monen Iivanan puhepulistus.  Njet Molotoff, njet Molotoff,  valehtelit enemmän kuin itse Bobrikoff.    3  Finlandia, Finlandia,  sitä pelkää voittamaton Puna-Armeija.  Ja Molotoffi sanoi että katsos torppas niin,  Tšuhna aikoo käydä meitä kraivelista kii.  Njet Molotoff, njet Molotoff,  valehtelit enemmän kuin itse Bobrikoff.    4  Uralin taa, Uralin taa,  siellä onpi Molotoffin torpan maa.  Sinne pääsee Stalinit ja muutkin huijarit,  politrukit, komissaarit ja petroskoijarit.  Njet Molotoff, njet Molotoff,  valehtelit enemmän kuin itse Bobrikoff. |
ראו גם

Säkkijärven polkka
Jäger March
הערות שוליים

↑  הפינים ככל הנראה ראו בעיר יישוב פיני לכל דבר ועניין, והיא אף הייתה תחת שליטה פינית בין 1941-1944 ובעלת שם פיני שונה משמה הרוסי, אף שמעשה לא הייתה חלק מקרליה, חבל הארץ הפיני שנכבש לבסוף על ידי ברית המועצות ונמצא בשליטת רוסיה כיום.
↑  "Fono.fi - Äänitetietokanta". www.fono.fi. (בפינית)
↑  "Molotohvin koktaili". Artie Music. (בפינית)
↑  Забытая война: 200 лет назад Финляндию присоединили к России
| --- | --- |
בקרת זהויות :  MusicBrainz work: 8b96cbbb-a547-499a-a73c-3680885424f2
MK 105

MK105 (באנגלית: Magnetic Influence Minesweeping System) היא מערכת לניקוי שדות מוקשים ימיים בעזרת מחולל שטף מגנטי.
המערכת צפה על סירת קטמרן מהירה, שלרוב נגררת על ידי מסוק CH-53 סי סטאליון. בלב המערכת נמצא מחולל שדות מגנטיים שהפעלתו על יד מוקשים מגנטיים מפוצצת אותם (מוקשים ימיים רגילים נצמדים לחלקים מתכתיים בספינה ומתפוצצים עקב הצימוד המגנטי).
ניתן להשתמש במערכת כדי ליצור מעברים בשדות מוקשים ימיים, ולשבור הגנת נמלים. המערכת הוצגה לראשונה בשנת 1973 בנמל הייפונג שבווייטנאם, ונמצאת מאז בשימוש מבצעי.
RAMS

RAMS הוא מונח קונספטואלי, המשמש בתחום הנדסת מערכות. RAMS הוא ראשי תיבות באנגלית של Reliability (אמינות), Availability (זמינות), Maintenability (יכולת תחזוק), ו- Safety, (בטיחות) השימוש ב RAMS נפוץ בהנדסה, ומשמש להגדרת עקרונות ומאפיינים של מוצר או מערכת:
אמינות – היכולת לבצע פונקציה מסוימת ועלולה להינתן כאמינות תכנון או אמינות תפעולית.
זמינות – היכולת לשמור על מצב מתפקד בסביבה נתונה.
יכולת תחזוקה – היכולת לתחזוק בזמן ובקלות הנדרשת (כולל שירות, ביקורת ובדיקות, תיקון או שינויים).
בטיחות – היכולת להימנע מפגיעה באנשים, בסביבה או בכל נכס במהלך מחזור חיים שלם.
הערות שוליים

↑  "Reliability, Availability, and Maintainability - SEBoK". RAMBoK Project. נבדק ב-2019-05-26.
↑  System safety, Norwegian University of Science and Technology
ערך זה הוא קצרמרבנושא הנדסה. אתם מוזמנים לתרום לוויקיפדיה ו.
Changes (שיר)

"Changes" הוא סינגל של הראפר טופאק שאקור.
השיר יצא כסינגל בתאריך 13 באוקטובר 1998,לאחר מותו של טופאק.
בשיר נעשה שימוש חוזר בשורות מהשיר "Wonder If Heaven Got A Ghetto" שנכתב באותה שנה, וגם משירים שלא יצאו לאור.
דגימות השיר לקוחות מהשיר "The Way It Is" של הזמר ברוס הורנסבי.
אותו יואי אשר מוזכר בשיר ("two shots in the dark, now Huey's dead") הוא יואי ניוטון, מייסד הפנתרים השחורים.
השיר דורג במקום הראשון במצעד השירים בנורווגיה ובהולנד.
בשנת 2008 השיר עלה לראש טבלת הרינגטונים במגזין המוזיקה בילבורד.
בשנת 2009 נבחר השיר כאחד מתוך 12 שירים שיופיעו בעמוד ה־Myspace הרשמי של הכס הקדוש.
היסטורית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אוסטרליה | מצעד הסינגלים האוסטרלי | 7 |  |
|  ארצות הברית | בילבורד הוט 100 | 9 |  |
|  ארצות הברית | בילבורד שירי R&B/היפ הופ | 12 |  |
|  ארצות הברית | בילבורד שירי פופ | 38 |  |
|  ארצות הברית | בילבורד שירי ראפ | 1 |  |
|  גרמניה | GfK – טופ 100 | 2 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 11 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 3 |  |
|  פלנדריה | אולטראטופ 50 | 2 |  |
|  צרפת | SNEP | 39 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 2 |  |
נתוני מכירות

| מקום | תארים | מכירות |
| --- | --- | --- |
| בלגיה (BEA) | זהב | 25,000 |
| דנמרק (IFPI Danmark) | פלטינה | 90,000 |
| גרמניה (BVMI) | זהב | 250,000 |
| איטליה (FIMI) | זהב | 50,000 |
| הולנד (NVPI) | זהב | 50,000 |
| ניו זילנד (RMNZ) | זהב | 5,000 |
| שוודיה (GLF) | פלטינה | 30,000 |
| שווייץ (IFPI Switzerland) | זהב | 25,000 |
| הממלכה המאוחדת (BPI) | פלטינה ×2 | 1,200,000 |
Bitches Broken Hearts

"Bitches Broken Hearts" הוא סינגל שהקליטה הזמרת-יוצרת האמריקאית בילי אייליש, מתוך מיני-אלבום הראשון שלה, Don't Smile at Me. השיר יצא לאור ב-30 במרץ 2018, על ידי חברות התקליטים דארק-רום רקורדס ואינטרסקופ רקורדס, כסינגל השמיני מתוך המיני-אלבום.
בארצות הברית קיבל השיר את תואר הפלטינה על מכירות של למעלה מ-1,000,000 עותקים.
רקע וכתיבה

השיר בדומה ל-"You Should See Me in a Crown", "Bad Guy" ו-"Wish You Were Gay" נכתב על ידי בילי אייליש, ביחד עם פיניאס או'קונל שגם הפיק אותו. איגוד תעשיית ההקלטות הקנדי (Music Canada) העניק לשיר את תואר הפלטינה על מכירות של למעלה מ-80,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-340 מיליון השמעות.
וידאו קליפ

האודיו הרשמי של השיר הועלה לערוץ היוטיוב של בילי אייליש ב-29 במרץ 2018, יום לפני צאתו כסינגל. ביממה הראשונה, הצליח האודיו לצבור למעלה מ-180,000 אלף צפיות, ובמרוצת השנים הצליח לצבור למעלה מ-44 מיליון צפיות.
ביולי 2018, העלתה אייליש לערוץ היוטיוב שלה את ההופעה של עם השיר, אשר צברה למעלה מ-20 מיליון צפיות.
מיקומי שיא

|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 565 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | פלטינה | 1,000,000 |
| בריטניה (BPI) | כסף | 200,000 |
| מקסיקו (AMPROFON) | זהב | 30,000 |
| פולין (ZPAV) | זהב | 10,000 |
| פורטוגל (AFP) | זהב | 5,000 |
| קנדה (Music Canada) | פלטינה | 80,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 30 במרץ 2018 | הזרמת מוזיקה • הורדה דיגיטלית | דארק-רום • אינטרסקופ |  |
| עולם | 20 באוקטובר 2018 | תקליט 7 אינץ' | דארק-רום • אינטרסקופ |  |
MKTO

| --- | --- |
 מקום הקמה:  לוס אנג'לס 
 תקופת הפעילות:  מ-2010 
 סוגה:  מוזיקת פופ, מוזיקת היפ הופ, טין פופ 
 חברת תקליטים:  קולומביה רקורדס, BMG רייטס מנג'מנט 
 www.wearemkto.com
 חברים
 מלקום דייוויד קלי טוני אולר 
 
MKTO הוא צמד פופ והיפ הופ אמריקאי, המורכב ממלקולם דייוויד קלי וטוני אולר.
הצמד היה מועמד בקטגוריית הלהקה פורצת הדרך של השנה של פרסי בחירת הנוער לשנת 2014.
קריירה

ב-12 בנובמבר 2012, הצמד הוציא את הסינגל "Thank You". הסינגל הגיע בשיאו למקום השביעי בניו זילנד ולמקום השני באוסטרליה. כמו כן, הסינגל זכה לתואר הקלטה מסוג פלטינה מ-RMNZ ותואר הקלטה מסוג פלטינה מרובעת מ-ARIA.
ב-28 במאי 2013, הצמד הופיע בסינגל "Summer Paradise" של סימפל פלאן.
ב-20 ביוני 2013, הצמד הוציא את הסינגל "Classic". הסינגל הגיע בשיאו למקום התשיעי באוסטרליה, למקום ה-14 בבילבורד הוט 100 ולמקום השביעי בשוודיה. כמו כן, הסינגל זכה במספר תוארי הקלטה, בין היתר תואר הקלטה מסוג פלטינה משולשת מ-ARIA וכן תואר הקלטה מסוג פלטינה כפולה מ-BPI ו-RIAA. בנוסף לזאת, השיר היה מועמד בקטוגריית השיר החדש הטוב ביותר של פרסי המוזיקה של רדיו דיסני לשנים 2014 ו-2015.
ב-29 בנובמבר 2013, הצמד הוציא את הסינגל "God Only Knows". הסינגל הגיע בשיאו למקום ה-11 באוסטרליה ולמקום ה-19 בניו זילנד. כמו כן, הסינגל זכה בתואר הקלטה מסוג פלטינה מ-ARIA ובתואר הקלטה מסוג זהב מ-RMNZ.
ב-30 בינואר 2014, הצמד הוציא את אלבום האולפן הראשון שלהם, MKTO. האלבום הגיע בשיאו למקום ה-31 בבילבורד 200, למקום ה-21 בשוודיה, למקום השישי בניו זילנד ולמקום הראשון באוסטרליה. כמו כן, האלבום זכה לתואר הקלטה מסוג פלטינה מ-IFPI Danmark.
ב-17 באפריל 2014, הצמד הוציא את הסינגל "American Dream". השיר הגיע בשיאו למקום ה-12 בניו זילנד ולמקום ה-33 במצעד הפופ איירפליי. כמו כן, הסינגל זכה בתואר הקלטה מסוג זהב מ-ARIA ו-RMNZ.
ב-2 ביוני 2015, הצמד הוציא את הסינגל "Bad Girls". הסינגל הגיע בשיאו למקום ה-36 במצעד הפופ איירפליי ולמקום ה-80 באוסטרליה.
ב-24 ביולי 2015, הצמד הוציא את המיני-אלבום הראשון שלהם, Bad Girls EP.
ב-7 בספטמבר 2018, הצמד הוציא את הסינגל "How Can I Forget". הסינגל הגיע בשיאו למקום ה-38 במצעד הרצועות הדיגיטליות של ARIA.
MKV

MKV הידוע בשם מטרוסקה (אנגלית: Matroska) הוא פורמט מכל לשמירת קובצי וידאו, קול ועוד. משמש בין השאר לניגון קובצי וידאו באיכות גבוהה (HD)
הנשמרים בדרך כלל על דיסקים מסוג Blu-ray. פורמט זה מנגן וידאו באיכות של 1080p ומעלה. פורמט המכל WebM הוא גרסה מנוונת של מטרוסקה.
פירוש השם הוא תעתוק לאנגלית של המילה הרוסית матроска, שפירושה "חולצת חיילים". השם היה אמור להיות תיעתוק לאנגלית של המילה הרוסית матрёшка (מטריושקה) שהיא סדרה של בובות חלולות שנמצאות זו בתוך זו. באותה מידה פורמט המיכל הזה נועד להיות פורמט מיכל כללי וגמיש.
הסיומת "mkv" (קיצור של Matroska Video) משמשת לציון קובץ וידאו (לרוב בצירוף רצועות נוספות: קול, כתוביות, ועוד). בפורמט מטרוסקה. סיומות מקובלות נוספות נוספות הן MKA לקובצי קול (כלומר: מכילים קול ולא מכילים וידאו), MKS לקובצי כתוביות (כלומר: מכילים כתוביות בלבד, ללא קול ווידאו) ו־MK3D לקובצי וידאו סטראוסקופיים ("תלת־ממדיים").
הפורמט הוא תקן פתוח ומימושו הסטנדרטי הוא תוכנה חופשית. הוא נתמך במגוון רחב של תוכנות.
השימוש בפורמט זה החל עוד לפני ספטמבר 2006, אז הופיעו לראשונה קובצי HD.
ראו גם

HDTV
WebM
RAH-66 קומאנצ'י

RAH-66 קומאנצ'י היה אב-טיפוס של מסוק חמקן מתקדם שתוכנן עבור צבא ארצות הברית מתוצרת בואינג/סיקורסקי, ויועד לתפקיד הסיור החמוש.
היסטוריה

לצבא ארצות הברית יש מסוק סיור חמוש - ה-OH-58D קיואה ווריור - אך מסוק זה מבוסס על מסוק סיור מימי מלחמת וייטנאם.
בניגוד לקיואה ווריור, הקומאנצ'י תוכנן במיוחד למטרות סיור חמוש. המסוק קטן וקל מה-AH-64 אפאצ'י - אורכו 14.29 מ' ומשקלו 3,500 ק"ג לעומת 17.7 מ' ו-5,200 ק"ג של ה-AH-64 אפאצ'י - ושלדת המסוק, העשויה מחומרים מרוכבים, כללה מאפיינים חמקנים, כמו נשק הנכנס לגוף המסוק, גוף המסוק הבנוי ממשטחים ישרים וחומרים סופגי מכ"ם. כמו כן, הקומאנצ'י שקט באופן ניכר ממסוקים אחרים.
מערכות הגילוי והניווט המתוחכמות של הקומאנצ'י היו אמורות לסייע לו בפעולות בחשכה ובמזג אוויר סוער. המסוק תוכנן להתאים למטוסי תובלה ולספינות תובלה בקלות.
צבא ארצות הברית תכנן לרכוש כמעט 1,300 מסוקי קומאנצ'י למטרות סיור והתקפה קלה. המסוק הראשון היה אמור להיכנס לשירות ב-2004. אב הטיפוס הראשון (מבין שניים) יוצר במפעל של סיקורסקי במאי 1995, וטס לראשונה בדצמבר 1995. שני אבות הטיפוס נבחנו במהלך שנת 1998.
היסטוריה > ביטול התוכנית

ב-23 בפברואר 2004, צבא ארצות הברית הכריז על ביטול תוכנית הקומאנצ'י במטרה לספק מימון למסוקים הקיימים. סיבה נוספת לביטול הפרויקט היא העלייה בפופולריות של כלי טיס בלתי מאוישים והצלחתם באפגניסטן ובעיראק. עד לשלב ביטול התוכנית הושקעו בתוכנית 8 מיליארד דולר, ו-450-680 מיליון דולרים נוספים נדרשו כדמי ביטול פרויקט לשתי השותפות העיקריות בפרויקט, בואינג וסיקורסקי.
הטכנולוגיה שפותחה בשביל הקומאנצ'י תשולב במסוקי האפאצ'י ובמסוקים נוספים. חלק מתפקידיו של המסוק ימולאו על ידי ה-בל ARH-70, מסוק סיור חמוש המשתמש בחלקים קיימים.
C (שפת תכנות)

| --- | --- |


 פרדיגמות:  תכנות אימפרטיבי, תכנות פרוצדורלי, תכנות מובנה
 תאריך השקה:  1972 
 מתכנן:  דניס ריצ'י
 מפתח:  דניס ריצ'י במעבדות בל
 גרסה אחרונה:  C17 (יוני 2018), C23 (11 בדצמבר 2020) 
 טיפוסיות:  סטטית, חלשה, מפורשת
 מימושים:  GCC, Intel C, MSVC, Turbo C, Clang, Watcom C
 ניבים:  Cyclone, Unified Parallel C, Split-C, Cilk, C*
 הושפעה על ידי:  B (BCPL, CPL), ALGOL 68, Assembly, PL/I, FORTRAN
 השפיעה על:  מספר רב של שפות:  AMPL, AWK, C Shell, Vala, C++, C--, C#, Objective-C, BitC, D, Go, Java, JavaScript, Limbo, LPC, Perl, PHP, Pike, Processing, Rust, Julia, Zig
 סיומת:  ‎ .c, .h
 אתר רשמי
 
שפת C היא שפת תכנות הכוללת מנגנוני בקרת זרימה ומבני נתונים פשוטים, ומאפשרת ניצול מרבי של יכולות המחשב, בדומה לשפת סף. שפת C היא אחת השפות היעילות והמהירות בתעשייה, ומשמשת כיום בעיקר לכתיבת מערכות בהן זמן הביצוע הוא גורם קריטי, או כאלה שדורשות אינטראקציה עם מערכות חומרה. רוב מערכות ההפעלה הנפוצות כתובות בעיקר בשפת C, וכן רוב הדפדפנים הנפוצים.
שפת C היא אחת משפות התכנות הנפוצות בעולם. קיימים מהדרים לשפת C עבור כמעט כל סוגי המחשבים ומערכות ההפעלה. שפת C השפיעה על שפות תכנות רבות, ובמיוחד על C++‎, שנכתבה בתחילה כקדם-מעבד עבור C, וכיום היא כמעט מכילה את שפת C. רוב שפות התכנות הנפוצות כיום כוללות מאפיינים תחביריים המזכירים את שפת C.
היסטוריה

שפת C תוכננה ופותחה לראשונה בין שנת 1969 לראשית שנות ה-70 (עד 1973). השפה נוצרה על ידי דניס ריצ'י, במעבדות חברת בל על מערכות ההפעלה UNIX שרצו על מחשבי PDP-11. מהר מאוד היא התפשטה ויצאה לאור ויצאו מספר גרסאות שונות לשפה אשר נבדלו בהבדלים קטנים זו מזו. הצורך בשפה עלה לשם כתיבת מערכת הפעלה. באותה עת הייתה קיימת שפת B, ובאמצעותה נכתבה שפת C בתחילה.
מקור השם של השפה הוא באותה שפת B, תוך התקדמות אות אחת באלפבית, או האות הבאה אחרי B בשמה של BCPL שפת התכנות שקדמה לשפת B.
היסטוריה > תקנים

שפת C היא שפה בעלת תקן פתוח המנוהל על ידי ANSI ו-ISO. העדכון האחרון לתקן, שיצא בשנת 2018 ומכונה "C18" או "C17", מכיל רק הבהרות ותיקונים טכניים לתקן הקודם משנת 2011 המכונה "C11". התקן הראשון לשפה הונהג על ידי ANSI ב-1989 (נהוג להתייחס אליו כ-"ANSI C" או "C89") ואומץ על ידי ISO ב-1990 (בשינויים מינוריים, ולתקן הזה מתייחסים כ-"C90"). תקן נוסף לשפה הוגדר בשנת 1999, ונקרא "C99".
מפתח השפה דניס ריצ'י כתב יחד עם בריאן קרניגהאן את הספר "The C Programming Language", המתעד את השפה ומהווה תקן נוסף, ראשון ולא רשמי, לשפה. מתייחסים לתקן הזה לפעמים כ-"K&R" (ראשי התיבות של שמות המשפחה של מחבריו). מהדורה שנייה של הספר מתייחסת לתקן C89.
לדוגמה, לפי תקן ANSI, שפת C חייבת לתמוך בתכונות הבאות:
עד 31 פרמטרים לפונקציה.
עד 509 תווים בשורת קוד.
עד 32 רמות קינון קוד.
הערך המקסימלי למשתנה מסוג long int, לא יעלה על 2,147,483,647.
מאפיינים

שפת C היא שפה פרוצדורלית, בעלת טיפוסיות סטטית, חלשה, ולא בטוחה.
עיקרון מנחה בשפה הוא עקרון היעילות, ובכך היא מצטיינת. כל פעולה בשפה מתבטאת בפעולה בודדת או במספר מועט של פעולות בשפת סף. משום כך אין בה סוגי מבנים מורכבים כגון מחרוזות או בדיקות סמויות בגישה למערכים ומערכת הטיפוסים שלה לא בטוחה. מסיבה זו היא גם כוללת לא מעט אפשרויות לשגיאות שהמהדר (Compiler) לא יאתר, כגון פנייה לאיבר שלא קיים במערך או פנייה לערך לא חוקי בזיכרון וכדומה. הנחת העבודה של מתכנני השפה (והתקנים המאוחרים יותר) היא כי "המתכנת מבין מה הוא עושה".
סביבות עבודה לשפת C כיום כוללות מהדר, כלי לניפוי שגיאות (מציאת תקלות, באגים), וכן אפשרות לערוך את הקוד בחבילת תוכנה אחת.
שפת C היא שפה ה"מחזיקה את עצמה" (self hosting). כלומר, קיימים מהדרים לשפת C הכתובים אף הם בשפת C (לכך ניתן להגיע בתהליך הנקרא Bootstrapping).
מאפיינים > התנהגות לא מוגדרת

בשפת C ישנם מצבים רבים שאינם מוגדרים בשפה, לרוב באופן מפורש. בין אלה ניתן למנות: ניסיון לשנות תוכן של ביטוי-מחרוזת, תוצאה של חלוקה באפס, הצבעה אל אזור מחוץ למערך (הרחוק יותר מאיבר אחד אחרי האיבר האחרון), שימוש במשתנה שאיננו מאותחל, ושינוי כפול של משתנה בביטוי בודד (למשל x=++x). במקרים אלה, המהדר רשאי לפעול כרצונו - להדר את התוכנית כולה בכל דרך שנראית לו, אף אם אין לה כל קשר לכוונה של המתכנת שכתב את הקוד, ואף אין דרישה לעקביות בהידור. כל זאת, במטרה לאפשר לכתוב למהדרים לקמפל תוכניות מוגדרות היטב בצורה יעילה, בכל סוגי המערכות.
ישנם מקרים המוגדרים לפי-מימוש. במקרים אלה, המהדר רשאי לפעול כאוות נפשו, אך יש לתעד את דרך הפעולה שנבחרה. מקרים אחרים מוגדרים בשפה, אך באופן חלש: סדר החישוב של ביטויים בקריאה לפונקציה איננו מוגדר, אך כל הביטויים צריכים להיות מחושבים לפני ביצוע הקריאה עצמה.
מושגים בשפת C

משתנה בשפת C הוא שם המוענק לאזור זיכרון מסוים. בשפת C, לכל משתנה ישנו טיפוס. למשל אם מוגדר משתנה מטיפוס מספר שלם בשם "x", אז "x" יהיה כינוי לאזור בזיכרון המכיל מספר שאת ערכו תוכל התוכנית לשנות או לקרוא.
לדוגמה:
int x; // משתנה זה יאותחל רק אם הוא גלובלי .int מטיפוס x הגדרה של משתנה בשם 
int y = 5; // משתנה זה יאותחל לערך 5 .int מטיפוס y הגדרה של משתנה בשם 
extern int z; // המוגדר בחלק אחר בתוכנית .int מטיפוס z הצהרה על קיומו של משתנה גלובלי בשם
למשתנים בשפת C ישנו ערך הניתן לשינוי.
ישנן ארבע קטגוריות של משתנים:
משתנים מקומיים (לוקליים). משתנים אלה שייכים לפונקציה, ומוגדרים אך ורק בבלוק הקוד הנוכחי - בין סוגריים מסולסלים. ברגע שהתוכנית יוצאת מהבלוק שבו הוגדרו (למשל בין קריאות שונות לפונקציה), הם אינם קיימים יותר. לא ניתן, למשל, להתייחס מפונקציה אחת למשתנה שהוגדר בפונקציה אחרת. משתנים מסוג זה אינם מאותחלים על ידי המהדר, אלא במפורש על ידי המתכנת, או כלל לא. אם לא אותחל, הערך התחלתי של המשתנה הוא נתון שרירותי כלשהו (ערך התחלתי כזה מכונה לעיתים זבל. הוא אינו מוגדר, אך לרוב יכיל את מה שהכיל האזור הזה בזיכרון לפני היווצרות המשתנה).
משתנים מקומיים סטטיים. אל משתנים אלה ניתן לגשת רק מתוך הפונקציה והבלוק שבהם הם הוגדרו, אך אורך החיים שלהם הוא כאורך חיי התוכנית - הם שומרים על ערכם בין קריאות שונות לפונקציה, למשל.
משתנים גלובליים. אלה מוגדרים בכל הקבצים שבהם קיימת הצהרה עליהם. ניתן להגדיר משתנה גלובלי רק בקובץ בודד; על מנת לגשת אליו מקובץ נפרד יש להצהיר על קיומו.
משתנים גלובליים סטטיים. אלה מוגדרים אך ורק בתוך קובץ יחיד, ולא ניתן להתייחס אליהם מקבצים אחרים.